CELEX: 31983R0148
Language: el
Date: 1983-01-21 00:00:00
Title: Κανονισμός (ΕΟΚ) αριθ. 148/83 της Επιτροπής της 21ης Ιανουαρίου 1983 για τη δημιουργία συστήματος επίβλεψης σχετικά με τις εξαγωγές ορισμένων προϊόντων αλιείας

Avis juridique important

|

31983R0148

Κανονισμός (ΕΟΚ) αριθ. 148/83 της Επιτροπής της 21ης Ιανουαρίου 1983 για τη δημιουργία συστήματος επίβλεψης σχετικά με τις εξαγωγές ορισμένων προϊόντων αλιείας  

Επίσημη Εφημερίδα αριθ. L 018 της 22/01/1983 σ. 0019 - 0020 Φινλανδική ειδική έκδοση: Κεφάλαιο 4 τόμος 1 σ. 0072  Ισπανική ειδική έκδοση: Κεφάλαιο 04 τόμος 2 σ. 0054  Σουηδική ειδική έκδοση: Κεφάλαιο 4 τόμος 1 σ. 0072  Πορτογαλική ειδική έκδοση : Κεφάλαιο 04 τόμος 2 σ. 0054 

***** ΚΑΝΟΝΙΣΜΟΣ (ΕΟΚ) αριθ. 148/83 ΤΗΣ ΕΠΙΤΡΟΠΗΣ  της 21ης Ιανουαρίου 1983  για τη δημιουργία συστήματος επίβλεψης σχετικά με τις εξαγωγές ορισμένων προϊόντων αλιείας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3796/81 του Συμβουλίου, της 29ης Δεκεμβρίου 1981, περί κοινής οργανώσεως αγοράς στον τομέα των προϊόντων αλιείας (1), και ιδίως το άρθρο 25 παράγραφος 5 και το άρθρο 31,  Εκτιμώντας:  ότι οι επιστροφές στον τομέα των προϊόντων αλιείας καθορίζονται βάσει κυρίως της οικονομικής σημασίας των προβλεπομένων εξαγωγών·  ότι η κατάσταση που επικρατεί σε ορισμένες αγορές που αποτελούν τους κυριότερους τόπους διάθεσης των ολόκληρων κατεψυγμένων σκουμπριών προβλέπεται ότι θα είναι ασταθής· ότι είναι απαραίτητο να καθιερωθεί σύστημα επίβλεψης που να διευκολύνει την παρακολούθηση των εξαγωγών·  ότι, για το σκοπό αυτό, πρέπει να προβλεφθεί σύστημα επικοινωνίας μεταξύ των Κρατών μελών και της Επιτροπής, ώστε να συγκεντρώνονται περιοδικά μερικά πρόσθετα στοιχεία για τον καθορισμό των επιστροφών κατά την εξαγωγή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο παρών κανονισμός καθορίζει τις λεπτομέρειες για τη δημιουργία συστήματος επίβλεψης σχετικά με τις εξαγωγές ολόκληρων κατεψυγμένων σκουμπριών, στο πλαίσιο των επιστροφών κατά την εξαγωγή.  Άρθρο 2  Τα Κράτη μέλη ανακοινώνουν στην Επιτροπή, για κάθε μήνα του ημερολογιακού έτους και το αργότερο τρεις εβδομάδες μετά τον εκάστοτε μήνα, τα στοιχεία που αναγράφονται στο έντυπο του παραρτήματος.  Άρθρο 3  Ο παρών κανονισμός αρχίζει τα ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται για πρώτη φορά για τα στοιχεία του μηνός Σεπτεμβρίου του 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Εγινε στις Βρυξέλλες, στις 21 Ιανουαρίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 379 της 31. 12. 1981, σ. 1.  ΠΑΡΑΡΤΗΜΑ  ΕΝΤΥΠΟ ΠΟΥ ΑΦΟΡΑ ΤΙΣ ΕΞΑΓΩΓΕΣ ΟΛΟΚΛΗΡΩΝ ΚΑΤΕΨΥΓΜΕΝΩΝ ΣΚΟΥΜΠΡΙΩΝ, ΠΟΥ ΠΡΑΓΜΑΤΟΠΟΙΟΥΝΤΑΙ ΣΤΟ ΠΛΑΙΣΙΟ ΤΩΝ ΕΠΙΣΤΡΟΦΩΝ ΚΑΤΑ ΤΗΝ ΕΞΑΓΩΓΗ  Στοιχεία που πρέπει να κοινοποιούνται στην Κοινότητα:  Ι. Ενέργειες που πραγματοποιήθηκαν στο πλαίσιο των επιστροφών του μηνός . . . . . . . . . . . . . . . . . . . . . . . . . . . . 198. . . .  Α. Σύνολο εξαγωγών: . . . . . . . . . . . . . . . . . . . . . . . . . . . . . . . . . . . . . . τόνοι  Β. εκ των οποίων (να προσδιορισθούν οι ποσότητες σε τόνους που κατανέμονται ανά χώρα προορισμού)  . . . . . . . . . . . . . . . . . . . . . . . . . . . . . . . . . . . . . . :  . . . . . . . . . . . . . . . . . . . . . . . . . . . . . . . . . . . . . . τόνοι  Γ. Άλλες διαθέσιμες πληροφορίες (π.χ. εξαγωγές που πραγματοποιήθηκαν από επιχειρήσεις ενός Κράτους μέλους για λογαριασμό επιχειρήσεων άλλου Κράτους μέλους)  ΙΙ. Εφοδιασμός σε σκουμπριά κατά την διάρκεια του μηνός . . . . . . . . . . . . . . . . . . . . . . . . . . . . . . . . . . . . . . 198. . . . . . που προορίζονται για εξαγωγή  Α. Νωπά  1. Αλιεύματα από εθνικά σκάφη: . . . . . . . . . . . . . . . . . . . . . . . . . . . . . . . . . . . . . . τόνοι  2. Αλιεύματα από σκάφη άλλων Κρατών μελών (να προσδιορισθούν οι ποσότητες σε τόνους που κατανέμονται ανά Κράτος μέλος)  . . . . . . . . . . . . . . . . . . . . . . . . . . . . . . . . . . . . . . :  . . . . . . . . . . . . . . . . . . . . . . . . . . . . . . . . . . . . . . τόνοι  Β. Κατεψυγμένα  Παραλαβή κατεψυγμένων σκουμπριών από άλλα Κράτη μέλη (να προσδιορισθούν οι ποσότητες σε τόνους που κατανέμονται ανά Κράτος μέλος)  . . . . . . . . . . . . . . . . . . . . . . . . . . . . . . . . . . . . . . :  . . . . . . . . . . . . . . . . . . . . . . . . . . . . . . . . . . . . . . τόνοι  Γ. Άλλες διαθέσιμες πληροφορίες (π.χ. πωλήσεις στη θάλασσα, στη ξηρά)  Δ. - Αποθέματα την πρώτη ημέρα του μηνός: . . . . . . . . . . . . . . . . . . . . . . . . . . . . . . . . . . . . . . τόνοι  - Αποθέματα την τελευταία ημέρα του μηνός: . . . . . . . . . . . . . . . . . . . . . . . . . . . . . . . . . . . . . . τόνοι  ΙΙΙ. Τόπος μεταποίησης των νωπών σκουμπριών που αναφέρονται στο σημείο ΙΙ ανωτέρω  Α. Μεταποίηση από επιχειρήσεις του Κράτους μέλους εξαγωγής:  . . . . . . . . . . . . . . . . . . . . . . . . . . . . . . . . . . . . . . τόνοι  εκ των οποίων: . . . . . . . . . . . . . . . . . . . . . . . . . . . . . . . . . . . . . . τονοι καταψύχθηκαν στην ξηρά  εκ των οποίων: . . . . . . . . . . . . . . . . . . . . . . . . . . . . . . . . . . . . . . τόνοι καταψύχθηκαν στο πλοίο  Β. Όταν οι πληροφορίες είναι διαθέσιμες, μεταποίηση από επιχειρήσεις άλλων Κρατών μελών (να προσδιορισθούν, ενδεχομένως, οι ποσότητες σε τόνους που κατανέμονται ανά χώρα προορισμού)  . . . . . . . . . . . . . . . . . . . . . . . . . . . . . . . . . . . . . . :  . . . . . . . . . . . . . . . . . . . . . . . . . . . . . . . . . . . . . . τόνοι  α) εκ των οποίων: . . . . . . . . . . . . . . . . . . . . . . . . . . . . . . . . . . . . . . τόνοι καταψύχθηκαν στην ξηρά  β) εκ των οποίων: . . . . . . . . . . . . . . . . . . . . . . . . . . . . . . . . . . . . . . τόνοι καταψύχθηκαν στο πλοίο  ΙV. Άλλες σχετικές πληροφορίες